Meugan

Credir fod Meugan (hefyd Mawgan; Lladin: Maucannus) yn ŵr Cristnogol a oedd yn byw rywdro rhwng y 6ed a'r 7g. Cyfeiriodd Iolo Morganwg at Meugan ap Goronw a astudiodd gyda Beuno yng Nghlynnog Fawr. Yn ôl eraill roedd yn ddisgybl i Sant Briog.www.earlybritishkingdoms.com; adalwyd 2015 Dywedir a'i fod fel Cristoffer yn nawddsant teithwyr.The Church of Saint Meugan, Llanrhydd, Ruthin gan Williams, Rheithor y Plwyf, 1988 Mae ei ddydd Gŵyl ar 24 Ebrill a 25 Medi.Lives of the British Saints

Credir iddo fod yn bennaeth ar gymuned Cristnogol, ond ni wyddys ym mhle mae hwnnw:  Mae ei eglwysi'n cynnwys Eglwys Sant Meugan, Llanrhudd, sef mam-eglwys tref Rhuthun, Sir Ddinbych,  a Chapel Meugan a chwalwyd er mwyn codi Castell Biwmares ar y safle.The Cambrian traveller's guide, and pocket companion gan G. Nicholson; adalwyd 2015 Ger ffermdy Pistyll Meugan ger Cemais bu capel a dinistrwyd yn 1592  dan orchymyn awdurdodau eglwysig i atal pererindota ofergoelus a llenwyd y ffynnon i rhwystro'r werin rhag gwneud offrymau yno.

Ni wyddom yn union pa bryd y trigodd, dywed Sieffre o Fynwy ei fod yn gyfoeswr i Fyrddin a Gwrtheyrn, ac iddo fod yn Esgob ar 'Fudi' (o bosibl Woodchester heddiw) ond mae'n ymddangos fod sant arall oedd yn cael ei chyfeirio ato.

 # Eglwys neu Gymuned Delwedd Cyfesurynnau Lleoliad Wicidata 1 Eglwys Sant Meugan center|128px  Llanbedr Dyffryn Clwyd Q17737112 2 Eglwys Sant Meugan center|128px  Tal-y-bont ar Wysg Q17742683

Gweler hefyd
Eglwyswen, Eglwys a phlwyf yng ngogledd Sir Benfro yw 'Eglwyswen'; yr hen enw i'r eglwys oedd Sant Meugan.
Croes Sant Meugan
Rhestr o seintiau Cymru

Cyfeiriadau

Categori:Seintiau o Gymru
Categori:Pobl y 6ed ganrif o Gymru
Categori:Teyrnas Gwynedd